Tartu Puškini Gümnaasium

Tartu Puškini Gümnaasium (vene keeles Тартуская Пушкинская Гимназия; kuni 1997. aastani Tartu 4. Keskkool) oli Tartus alates 1945. aastast tegutsenud venekeelne kool, mis 2007. aastal liideti Tartu Slaavi Gümnaasiumiga. Uus kool jätkas tegevust Tartu Slaavi Gümnaasiumi õigusjärglasena ja nimetati Tartu Vene Lütseumiks."Tartu Puškini ja Slaavi gümnaasiumid liidetakse" ERR, 09.10.2006

Koolis ilmus venekeelne ajaleht Вестник гимназии ('gümnaasiumi teataja).

Ajalugu
Tartu Puškini Gümnaasium luges oma kooli sünniaastaks 1899. aastat, mil loodi Tartu Puškini-nimeline Tütarlaste Gümnaasium. Seega peeti Puškini gümnaasiumi Tartu vanimaks gümnaasiumiks. 1999. aastal tähistati kooli 100. aastapäeva konverentsiga.Sander Liivak, "Tartu vanim vene kool on Puškinist poole noorem" Õpetajate Leht 27.08.1999, lk. 8 See on ekslik määratlus, sest tütarlaste gümnaasium evakueeriti 1919. aastal Voroneži ja kool lõpetas Tartus tegevuse.

Tartu Puškini Gümnaasiumi ajalugu oleks õigem lugeda aastast 1945, mil avati Lina tänaval uus venekeelne kool, Tartu 4. Keskkool, mis 1948. aastal kolis Tartu Puškini-nimelise Tütarlaste Gümnaasiumi renoveeritud hoonesse Tartu Pauluse kiriku kõrval aadressil Riia tänav 25."Tuleva aasta sügisest on Tartus kaks vene õppekeelega kooli", Tartu Linnavolikogu pressiteade 19.10.2006 1997. aastal nimetati kool ümber Tartu Puškini Gümnaasiumiks."Тарту нужен Русский лицей" Молодежь Эстонии, 28.11.06

Aastal 2002 liideti Tartu Puškini Gümnaasiumiga senine Tartu Raadi GümnaasiumSirje Tohver "Puškini + slaavi gümnaasium = Vene Lütseum" Õpetajate Leht, 24. november 2006.

2006. aasta sügisel oli Tartu Puškini Gümnaasium Tartu kahest venekeelsest koolist väikseim (väikseima õpilaste arvuga). Toonane koolimaja mahutanuks normide kohaselt 680 õpilast, ent neid oli vaid 314. Koolis ei avatud 2006. aasta sügisel ka esimest klassi, sest sinna soovis astuda ainult 11 last. Kool otsustati liita Tartu Slaavi Gümnaasiumiga ja uus kool jätkas tegevust Tartu Vene Lütseumi' nime all.

Tartu Puškini Gümnaasiumi vilistlased protestisid liitmisotsuse vastu, pidades seda poliitiliseks.Rein Joamets "Vilistlased vaidlustavad Tartu venekeelsete koolide liitmise" ERR, 16.12.2006 Linnavalitsuse andmeil oli Puškini gümnaasiumis enne koolide liitmist 50 töötajat, neist 36 läks üle vene lütseumi.

Tartu Puškini Gümnaasiumi hoone anti pärast kahe kooli liitmist üle Tartu Täiskasvanute Gümnaasiumile. Hoone oli ehitatud 1905. aastal koolimajaks, Eesti ajal tegutses selles Tartu Poeglaste Gümnaasium.

Tartu Puškini Gümnaasiumi viimane direktor oli Alina Braziulene,Mirko Ojakivi "Koolide liitmine ja sulgemine tekitab üha tõsisemaid pingeid" EPL, 28. november 2006 kes võitis ka lütseumi direktori konkursi."Tartu Vene Lütseumi hakkab juhtima Alina Braziulene", Tartu Linnavalitsuse pressiteade 5.03.2007

Tartu Vene Lütseumis kaotati 1. septembrist 2014 gümnaasiumiaste ja kool sai uueks nimeks Tartu Aleksander Puškini Kool. 

Koolile valiti nimede eestindamise käigus uus nimi ja 1. septembrist 2025 kannab kool nime Tartu Jogentaga Kool.

Viited

Kategooria:Tartu endised koolid